
ΕΛΛΗΝΙΚΗ ΔΗΜΟΚΡΑΤΙΑ                                                                          Ιστιαία,   24/11/2014
ΝΟΜΟΣ ΕΥΒΟΙΑΣ                                                                               

ΔΗΜΟΣ ΙΣΤΙΑΙΑΣ - ΑΙΔΗΨΟΥ                                                                    Αριθ. Πρωτ.: 21741
ΓΡΑΦΕΙΟ ΔΗΜΑΡΧΟΥ                                                                                                                                                            

Ταχ. Δ/νση : Ιστιαία, Τ.Κ. 34200                                                                                                                      

Τηλ.    : 2226350010                                                           

Fax     : 2226053540                                                        

e-mail : distiaias@gmail.com                             

ΓΝΩΣΤΟΠΟΙΗΣΗ

Για την πλήρωση μιας (1) θέσης Επιστημονικού Συνεργάτη Δημάρχου σε θέματα Δημοσίου Δικαίου με βάση τις διατάξεις του άρθρου 163 του Ν. 3584/2007.

Η Δήμαρχος Ιστιαίας – Αιδηψού
Έχοντας υπόψη: 

1. Τις διατάξεις του άρθρου 58 του Νόμου 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης».
2. Τις διατάξεις του άρθρου 163 του Ν. 3584/2007 «Κύρωση του Κώδικα Κατάστασης Δημοτικών και Κοινοτικών Υπαλλήλων (ΦΕΚ 143/Α/28-6-2007), όπως τροποποιήθηκε και ισχύει.
3. Τον Οργανισμό Εσωτερικής Υπηρεσίας του Δήμου Ιστιαίας Αιδηψού (ΦΕΚ 2107/Β/2011). 

4. Την ανάγκη επικουρίας σε θέματα Διοικητικού και  εν γένει Δημοσίου Δικαίου.
ΓΝΩΣΤΟΠΟΙΕΙ

Ότι προτίθεται να προσλάβει έναν (1) Επιστημονικό Συνεργάτη Δημάρχου στα σε θέματα Δημοσίου Δικαίου, ο οποίος θα τον συνεπικουρεί στο έργο του παρέχοντας συμβουλές και διατυπώνοντας εξειδικευμένες γνώσεις, γραπτά ή προφορικά, στα θέματα αρμοδιοτήτων του.
Συγκεκριμένα ο Επιστημονικός Συνεργάτης, θα παρέχει υπηρεσίες μέσα στον κύκλο των γνώσεών του, που μπορεί να αναφέρονται στην διενέργεια ερευνών, εκπόνηση μελετών, σύνταξη εκθέσεων, υποβολή προτάσεων ή εισηγήσεων, επεξεργασία και παρουσίαση στοιχείων απαραίτητων για την πραγμάτωση των σκοπών του Δήμου, παροχή επιστημονικής ή τεχνολογικής βοήθειας σε ειδικά θέματα που απασχολούν τις οργανωτικές μονάδες του Δήμου, συστηματική παρακολούθηση της επιστήμης στα θέματα Δημοσίου Δικαίου, τήρηση αρχείου ελληνικών και ξένων βιβλιογραφικών δεδομένων, ή σε κάθε άλλη εργασία που του ανατίθεται από τον οικείο Δήμαρχο.

Οι ενδιαφερόμενοι θα πρέπει να κατέχουν τα γενικά και τυπικά προσόντα διορισμού και την ειδική εμπειρία που προβλέπεται στο άρθρο 163 του Ν. 3584/2007 δηλαδή :

1. Να έχουν Ελληνική ιθαγένεια ή την ιθαγένεια χώρας που ανήκει στην Ευρωπαϊκή Ένωση (ΕΕ) (άρθρο 12 Ν.3584/2007).

2. Να έχουν συμπληρώσει το κατώτατο όριο ηλικίας διορισμού ( 21ο έτος , άρθρο 13 του Ν. 3584/2007).

3. Να είναι υγιείς (άρθρο 14 του Ν.3584/2007).

4. Να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές (άρθρο 15 του Ν. 3584/2007).

5. Να μην έχουν ποινική καταδίκη , στερητική ή επικουρική δικαστική συμπαράσταση ( άρθρο 16 του Ν. 3584/2007).

6. Να μην έχουν απολυθεί από άλλη θέση για πειθαρχικούς λόγους (άρθρο 17 του Ν. 3584/2007).

7. Να κατέχουν Πτυχίο Νομικού Τμήματος της ημεδαπής ή ισότιμο πτυχίο ή δίπλωμα της αλλοδαπής.

8. Να παρουσιάζουν ειδίκευση σε επιστημονικό ή επαγγελματικό τομέα σε θέματα Δημοσίου Δικαίου που αποδεικνύεται με αξιόλογη επιστημονική ενασχόληση (δημοσιεύσεις, συμμετοχή σε συνέδρια, ομάδες εργασίας κ.λπ.) ή αξιόλογη επαγγελματική απασχόληση ή επαρκείς γνώσεις και σημαντική εμπειρία, ανάλογη με τα αντικείμενα απασχόλησης. 
9. Να κατέχουν διδακτορικό δίπλωμα ή μεταπτυχιακό τίτλο Ανώτατης Σχολής της ημεδαπής ή ισότιμο της αλλοδαπής ή αξιόλογες ειδικές μελέτες σχετιζόμενα με το αντικείμενο του Δημοσίου Δικαίου.
Οι υποψήφιοι θα πρέπει να υποβάλλουν με την αίτησή τους:

1. Υπεύθυνη δήλωση του άρθρου 8 του Ν. 1599/1986  στην οποία να δηλώνεται ότι πληρούνται όλα τα προβλεπόμενα από την παρ. 3 του άρθρου 163 του Ν. 3584/2007 γενικά και τυπικά προσόντα διορισμού και ότι σε περίπτωση επιλογής τους θα προσκομίσουν όλα τα απαραίτητα έγγραφα που πιστοποιούν την κατοχή των παραπάνω προσόντων διορισμού.

2. Σύντομο βιογραφικό σημείωμα.

3. Φωτοαντίγραφο των δύο όψεων του ατομικού δελτίου ταυτότητας.

4. Πιστοποιημένη εμπειρία.

5. Τίτλους σπουδών.

Η επιλογή θα γίνει από την Δήμαρχο η οποία θα αποφασίσει κατά την κρίση της για την καταλληλότητα του προσλαμβανομένου (παρ.4 του άρθρου 163 του Ν.3584/2007). Ο προσληφθείς θα υπογράψει σύμβαση εργασίας ιδιωτικού δικαίου ορισμένου χρόνου, η διάρκεια της οποίας δεν μπορεί να υπερβεί την θητεία της δημοτικής περιόδου εντός της οποίας θα προσληφθεί.

Περισσότερες πληροφορίες μπορούν να λάβουν οι ενδιαφερόμενοι από το Δήμο Ιστιαίας – Αιδηψού, αρμόδιος υπάλληλος  Δημητρόπουλος Αθανάσιος (τηλ. 22263 50013) κατά τις εργάσιμες ημέρες και ώρες (8.30 – 14.30).
Οι αιτήσεις των ενδιαφερόμενων μαζί με τα απαιτούμενα δικαιολογητικά πρέπει να υποβληθούν στο Δήμο μας μέσα σε προθεσμία πέντε (5) ημερών, η οποία αρχίζει από την επομένη ημέρα δημοσίευσης της παρούσας σε μια εφημερίδα του Νομού ή της ανάρτησης της στο χώρο ανακοινώσεων του Δημοτικού Καταστήματος, εφόσον η ανάρτηση είναι μεταγενέστερη της δημοσίευσης στη εφημερίδα. 
Η γνωστοποίηση αυτή να δημοσιευθεί σε μία (1) ημερήσια εφημερίδα του Νομού Ευβοίας,  να τοιχοκολληθεί στον πίνακα ανακοινώσεων του Δημοτικού Καταστήματος και να αναρτηθεί στην ιστοσελίδα του Δήμου.
                                                                                                                    Η Δήμαρχος

                                                                                                                Ελένη Ευσταθίου

